**Likumprojekta**

**"Grozījumi** **likumā "Par Valsts ieņēmumu dienestu""**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Likumprojekts izstrādāts, lai nodrošinātu-Ministru kabineta 2010.gada 30.marta sēdes protokola Nr.16 47§ 9.punktā paredzētā uzdevuma izpildi - sagatavot un finanšu ministram iesniegt noteiktā kārtībā nepieciešamos grozījumus likumā „Par Valsts ieņēmumu dienestu”, kas paredzētu pilnveidot vienkāršoto uzņēmumu likvidācijas procesu;- Ministru kabineta 2013.gada 13.augusta protokola Nr.44 (175.§) 3.1.2.apakšpunkta izpildi. |
|  2. | Pašreizējā situācija un problēmas | 2012.gada 27.jūlijā stājās spēkā grozījumi likuma „Par nodokļiem un nodevām” 34.1 pantā, kas paplašināja to gadījumu loku, kuros komersanta darbība var tikt apturēta, liedzot turpināt normatīvajiem aktiem neatbilstošu komercdarbību. Apturot saimniecisko darbību, tiek veikti papildus komersanta darbību ierobežojošie pasākumi, piemēram, speciālo atļauju (licenču) anulēšana, norēķinu operāciju apturēšana, struktūrvienību vai citu saimnieciskās darbības veikšanas vietu noplombēšana vai aizzīmogošana. No 2012. gada 14. novembra līdz 2013.gada 16.jūlijam ir pieņemti 3316 lēmumi par nodokļu maksātāju saimnieciskās darbības apturēšanu. Turklāt ar 2013.gada 1.janvāri stājās spēkā grozījumi Komerclikumā, kas paredz, ka sabiedrības darbību var izbeigt, pamatojoties uz nodokļu administrācijas lēmumu, tai skaitā, ja tiek konstatēts, ka komersanta darbība ir apturēta, un sabiedrība triju mēnešu laikā pēc tās darbības apturēšanas nav novērsusi norādīto trūkumu.Valsts ieņēmumu dienesta Paskaidrojumu reģistrā ir iekļauta informācija par 1635 uzņēmumiem (saistībā ar fiktīvo uzņēmējdarbību), it sevišķi pēdējā laikā tiek saņemti ļoti daudz paskaidrojumi, jo personas, lūdzot sociālo palīdzību, ir konstatējušas, ka ir iesaistītas fiktīvos uzņēmumos, un līdz ar to pabalsts no valsts, no pašvaldības nepienākas. Tādējādi personas ir ieinteresētas uzzināt savu statusu. Personas, kuras par samaksu ir piekritušas iesaistīties komercdarbībā, tādējādi atbalstot fiktīvo uzņēmējdarbību, šobrīd ir gatavas atzīt šo pārkāpumu, lai gūtu iespēju pretendēt uz pabalstiem un saņemt tos. 2011.gada 5 mēnešos no Valsts ieņēmumu dienesta ar Pievienotās vērtības nodokli apliekamo personu reģistra pēc Valsts ieņēmumu dienesta iniciatīvas ir izslēgtas 2924 personas, šāda izslēgšana ir uzskatāma par ierobežojošu pasākumu saimnieciskās darbības veikšanai.Ņemot vērā iepriekš minēto, ir nepieciešams nodefinēt, kas ir riska persona nodokļu administrēšanas izpratnē un noteikt pienākumu Valsts ieņēmumu dienestam, konstatējot personas atbilstību noteiktajam kritērijam, pieņemt lēmumu par tās iekļaušanu riska personu sarakstā. Valsts ieņēmumu dienestam būs pienākums uzturēt riska adrešu un riska personu sarakstu un regulāri sniegt informāciju no šiem sarakstiem Latvijas Republikas Uzņēmumu reģistram (turpmāk – Uzņēmumu reģistrs).Uzņēmumu reģistrs, konstatējot, ka pieteikumā par uzņēmuma, komersanta, biedrības vai nodibinājuma reģistrāciju, izmaiņām reģistrācijas lietā vai pārreģistrāciju norādītā informācija ietverta Valsts ieņēmumu dienesta uzturētajā riska personu sarakstā vai riska adrešu sarakstā, atliks vai atteiks uzņēmuma, komersanta, biedrības vai nodibinājuma reģistrāciju, izmaiņu reģistrāciju reģistrācijas lietā vai pārreģistrāciju. |
|  3. | Saistītie politikas ietekmes novērtējumi un pētījumi |  Projekts šo jomu neskar. |
|  4. |  Tiesiskā regulējuma mērķis un būtība | Noteikt tiesības Valsts ieņēmumu dienesta ģenerāldirektoram un viņa vietniekiem, Valsts ieņēmumu dienesta ģenerāldirektora pilnvarotajiem struktūrvienību vadītājiem un viņu vietniekiem nodokļu administrēšanā pieņemt lēmumu par kapitālsabiedrības darbības izbeigšanu.Noteikt tiesības Valsts ieņēmumu dienesta ģenerāldirektoram un viņa vietniekiem, Valsts ieņēmumu dienesta ģenerāldirektora pilnvarotajiem struktūrvienību vadītājiem un viņu vietniekiem nodokļu administrēšanā pieņemt lēmumu par personas iekļaušanu riska personu sarakstā. |
|  5. |  Projekta izstrādē iesaistītās institūcijas |  Valsts ieņēmumu dienests  |
|  6. |  Iemesli, kādēļ netika nodrošināta sabiedrības līdzdalība | Likumprojektā ietvertais regulējums ir vērsts pret fiktīviem uzņēmumiem, komersantiem, biedrībām un nodibinājumiem, kuru izslēgšana no uzņēmējdarbības vides veicinās godīgu konkurenci un uzņēmējdarbības attīstību kopumā, aizstāvot sabiedrības intereses.  |
|  7. |  Cita informācija |  Nav. |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Likumprojekts attiecināms uz ikvienu personu, kura atbildīs likumprojektā definētajai riska personai.Likumprojekts attieksies arī uz Valsts ieņēmumu dienestu un tā nodarbinātajiem, kuru darba pienākumos ietilps pārliecināties par personas atbilstību riska personas definīcijai.Likumprojekts attieksies arī uz Uzņēmumu reģistru un Uzņēmumu reģistra valsts notāriem, kuri pieņem lēmumus par subjektu vai juridisko faktu reģistrāciju Uzņēmumu reģistra vestajā uzņēmumu reģistra žurnālā, komercreģistrā vai biedrību un nodibinājumu reģistrā.Attiecībā uz vienkāršoto likvidāciju šobrīd 4000 komersantiem ir apturēta saimnieciskā darbība. Minētie subjekti var tikt pakļauti vienkāršotai likvidācijai, iestājoties normatīvajos aktos noteiktajiem kritērijiem.  |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējumafinansiālā ietekme |  Projekts šo jomu neskar. |
|  4. |  Tiesiskā regulējuma nefinansiālā ietekme |  Likumprojekts vērsts uz komercdarbības vides un saimnieciskās darbības vides sakārtošanu, izslēdzot no tās negodprātīgas fiziskās personas.  |
|  5. |  Administratīvās procedūras raksturojums |  Valsts ieņēmumu dienestam Komerclikumā noteiktajos gadījumos ir tiesības pieņemt lēmumu par kapitālsabiedrības darbības izbeigšanu.Valsts ieņēmumu dienests, konstatējot personas atbilstību riska personas definīcijai, pieņems lēmumu par tās iekļaušanu riska personu sarakstā. Valsts ieņēmumu dienestam būs pienākums uzturēt riska adrešu un riska personu sarakstu un regulāri sniegt šo informāciju Uzņēmumu reģistram.Uzņēmumu reģistrs, konstatējot, ka pieteikumā par uzņēmuma, komersanta, biedrības vai nodibinājuma reģistrāciju, izmaiņām reģistrācijas lietā vai pārreģistrāciju norādītā informācija ietverta Valsts ieņēmumu dienesta uzturētajā riska personu sarakstā vai riska adrešu sarakstā atteiks vai atliks uzņēmuma, komersanta biedrības vai nodibinājuma reģistrāciju, izmaiņu reģistrāciju reģistrācijas lietā vai pārreģistrāciju. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Likumprojekts Ministru kabinetā un Saeimā ir izskatāms vienlaicīgi ar:1) likumprojektu „Grozījumi likumā “Par nodokļiem un nodevām” (atbildīgā – Finanšu ministrija), kas nosaka riska personas definīciju un pienākumu Valsts ieņēmumu dienestam uzturēt riska personu reģistru un nodrošināt informācijas par riska personu reģistrā reģistrētajām riska personām nodošanu Uzņēmumu reģistram;2) likumprojektu „Grozījumi likumā „Par Latvijas Republikas Uzņēmumu reģistru”” (atbildīgā – Tieslietu ministrija), kas noteic Uzņēmumu reģistra veicamās darbības, ja Valsts ieņēmumu dienests, veicot visu apstākļu noskaidrošanu un izvērtēšanu, ir atzinis fizisku personu par riska personu un iekļāvis to riska personu sarakstā atbilstoši likuma „Par nodokļiem un nodevām” regulējumam. |
|  2. |  Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Finanšu ministrija, Valsts ieņēmumu dienests,  |
|  2. |  Projekta izpildes ietekme uz pārvaldes funkcijām |  Valsts ieņēmumu dienesta funkcijas un uzdevumi tiek papildināti ar jauniem pienākumiem. Projektā paredzēto regulējumu nodrošinās Valsts ieņēmumu dienests savu funkciju ietvaros. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Jaunas valsts institūcijas netiek radītas. Likumprojekta izpilde notiks esošo valsts institūciju ietvaros. |
|  4. |  Projekta izpildes ietekme uz pārvaldes institucionālo struktūru. Esošu institūciju likvidācija |  Esošās institūcijas netiek likvidētas. Likumprojekta izpilde notiks esošo valsts institūciju ietvaros. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Esošās institūcijas netiks reorganizētas vai arī apvienotas. Likumprojekta izpilde notiks esošo valsts institūciju ietvaros. |
|  6. |  Cita informācija |  Nav. |

Anotācijas III un V sadaļa – projekts šīs jomas neskar.

Finanšu ministrs A.Vilks

29.08.2013. 8.33.

1044

Tatjana Trenko, 67083983

Tatjana.Trenko@fm.gov.lv